מה עושים המורים בזמנם הפנוי?
דף למנחה

נפתח את המפגש בסבב ובו נבקש מהמשתתפים לדמיין מה עושה מורה בזמנו הפנוי? אם הקבוצה מורכבת מתלמידים, אפשר לבקש מהם לבחור מורה מסוים )בלי לנקוב בשמו( ולנסות לתאר את סדר יומו. אם הקבוצה מורכבת מאנשים מבוגרים יותר, ניתן לבקש מהם להיזכר במורה מסוים בעברם. אם מדובר בקבוצת מורים, נשאל כיצד הם מנהלים את זמנם הפנוי, ועד כמה הם מצליחים לנהל את חייהם במנותק מעבודתם? 
לאחר מכן נקרא קטעים מתוך הספר 'המורה' של פרנק מק'קורט, ואת הסיפור התלמודי על רב שמואל בר שילת. נדון בהם בעזרת השאלות המנחות. 
עבודת ההוראה תלויה בשני מרכיבים מרכזיים: החומר שיש ללמד והתלמידים שצריכים ללמוד. מכאן שהמורה צריך להיות בעל מקצועיות רבה, ידע רחב, יכולת התמסרות, רגישות חברתית ופניות רגשית. דרישות אלה אינן נגמרות בסיום יום הלימודים אלא מעצבות גם את זמנו החופשי של המורה מחוץ לכותלי בית הספר – הוא נדרש להכין את מערכי השיעורים, לכתוב עבודות ומבחנים, לבדוק אותם, לשוחח עם הורים ותלמידים, ועוד. לעתים חוזר המורה לביתו עם מטענים רגשיים, ולעתים הוא מוטרד ממצבו של תלמיד זה או אחר. מנגד, כדי להתפנות רגשית לתלמידיו, צריך המורה להפיג מתחים ו'להתנתק' מן הנעשה בבית הספר (באמצעות פעולות שונות, כגון: לטייל בגינה, לשתות תה). באופן זה, רבות מן הפעולות שעושה המורה מחוץ לשעות העבודה הפורמליות נוגעות לעבודתו ביומיום, ודומה כי לעתים חייו האישיים כרוכים בעבודת ההוראה שלו. 
נמקד את הדיון באינטרקציה הייחודית שבין חייו האישיים של המורה לבין עבודתו המקצועית, ובמסירות הרבה הנדרשת מאנשי החינוך תקופת התלמוד עד ימינו.